SL Uradni list Evropske unije C 236/25

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2009/C 236/11

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„MONTES DE TOLEDO“

ES št.: ES-PDO-0105-0083-19.09.2007

ZGO ( ) ZOP ( X )

1. Spremenjena postavka v specifikaciji proizvoda:

—  Ime — Opis — Geografsko območje —  Dokazilo o poreklu —  Način pridobivanja —  Povezava —  Označevanje —  Nacionalne zahteve —  Drugo

2. Vrsta spremembe:

— Sprememba enotnega dokumenta ali povzetka —  Sprememba specifikacije registrirane ZOP ali ZGO, za katero še nista bila objavljena enotni dokument ali povzetek —  Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006) —  Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Spremembe:

3.1 Opis proizvoda:

Spremeni se peroksidno število z 12 mEq O2/kg na 15 mEq O2/kg.

Sprememba peroksidnega števila je utemeljena z dejstvom, da se za določanje zgornje meje ni upošteval vpliv podnebnih razmer posameznih nasadov. Čeprav je vrednost peroksidov sorte Cornicabra praviloma nižja od 12 mEq O2/kg, se ta vrednost dvigne po naravni poti, če je bil plod oljke izpostavljen nizkim temperaturam, ko je bil še na drevesu.

Nadomesti se omemba „najnižja organoleptična oznaka: 6,5“, saj se že omenja „organoleptična ocena: ekstra deviško“.

V tem smislu gre samo za prilagajanje prejšnje zahteve, kot je opredeljeno v Prilogi II k Uredbi Komisije (ES) št. 796/2002 z dne 6. maja 2002.

3.2 Geografsko območje:

Sedanjemu območju se priključi 25 sosednjih občin.

Vloga za vključitev dodatnih 25 občin, ki mejijo s sedanjim območjem, temelji na dejstvu, da so te občine homogena celota s preostalimi, kar zadeva pridelane sorte, tehnike pridelave in proizvodnjo olja, prav tako pa tudi v podnebnem, geološkem, edafološkem itd. smislu, kar zagotavlja, da ima olje, proizvedeno v teh občinah, iste značilnosti kot olje z ZOP „Montes de Toledo“.

Vseh 25 občin leži v provinci Toledo. Vključene so občine: Alameda de la Sagra, Añover de Tajo, Borox, Cabañas de la Sagra, Carmena, Carranque, Cedillo del Condado, Cobeja, Esquivias, Illescas, Lominchar, Magán, Numancia de la Sagra, Palomeque, Pantoja, Recas, Seseña, Ugena, Villaluenga de la Sagra, Villaseca de la Sagra, El Viso de San Juan, Yeles, Yuncler, Yunclillos in Yuncos.

ENOTNI DOKUMENT

UREDBA SVETA (ES) št. 510/2006

„MONTES DE TOLEDO“

ES št.: ES-PDO-0105-0083-19.09.2007

ZGO ( ) ZOP ( X )

1. Ime:

„Montes de Toledo“

2. Država članica ali tretja država:

Španija

3. Opis kmetijskega proizvoda ali živila:

3.1 Vrsta proizvoda (kot v Prilogi II):

Skupina 1.5 – Olja in masti

3.2 Opis proizvoda, za katerega se uporablja ime iz točke 1:

Ekstra deviško oljčno olje, pridelano iz plodov oljk (Olea Europea L.) sorte Cornicabra, z mehanskim ali kakim drugim fizičnim postopkom, ki ne vpliva na kakovost olja ter s katerim se ohranijo okus, aroma in lastnosti plodov, iz katerih je olje pridelano.

Fizikalne, kemične in organoleptične značilnosti:

— za olje označbe porekla „Montes de Toledo“ so značilni visoka vsebnost oleinske in nizka vsebnost linoleinske kisline ter visoka vsebnost skupnih polifenolov, kar olju daje izrazito stabilnost – lastnost, zaradi katere je visoko cenjeno na trgu,

— kislost: največ 0,7 °,

— peroksidno število: največ 15 mEq O2/kg,

— absorpcija ultravijoličnih žarkov K 270: največ 0,15,

— vlažnost: največ 0,1 %,

— nečistoče: največ 0,1 %,

— barva je različna, odvisno od časa obiranja in geografske lege na območju, ter niha med zlato rumeno in izrazito zeleno,

— v organoleptičnem smislu imajo olja z označbo porekla „Montes de Toledo“ srednje do močno sadno aromo s povprečnimi vrednostmi grenkega in ostrega okusa.

3.3 Surovine (samo za predelane proizvode):

—

3.4 Krma (samo za proizvode živalskega izvora):

—

3.5 Posebni proizvodni postopki, ki jih je treba izvajati na opredeljenem geografskem območju:

—

3.6 Posebna pravila za rezanje, ribanje, pakiranje itd.:

– Olje se skladišči v mlinih in polnilnicah, ki jih je potrdilo združenje in ki imajo ustrezne obrate za zagotavljanje kar najboljšega hranjenja.

– Polnilec mora imeti ločena sistema za ustekleničevanje olja z zaščiteno označbo porekla in za ustekleničevanje morebitnega preostalega olja. Poleg tega mora polnilec imeti atestirane sisteme za meritve olja.

– Polnjenje mora potekati v vsebnike iz naslednjih materialov: steklo, prevlečene kovine, PET ali steklena keramika.

3.7 Posebna pravila za označevanje:

Vse etikete morajo vključevati logotip imena z navedbo „Denominación de Origen Montes de Toledo“.

Na vsebnikih, v katere se polni zaščiteno olje za uporabo, sta potrebna žig jamstva ter etiketa ali oštevilčena sekundarna etiketa, ki jo izdaja nadzorni organ tako, da je ni mogoče ponovno uporabiti.

4. Jedrnata opredelitev geografskega območja:

Leži v notranjosti avtonomne skupnosti Kastilja-La Mancha, vključuje območja jugozahodnega dela province Toledo in severozahodnega dela province Ciudad Real, njegova osrednja os pa je gorska veriga Montes de Toledo.

Območje proizvodnje vključuje 128 občin, ki pripadajo provincama Toledo in Ciudad Real. Od tega 106 občin spada k provinci Toledo in 22 k provinci Ciudad Real.

Občine province Toledo so:

Ajofrín, Alameda de la Sagra, Albarreal de Tajo, Alcaudete de la Jara, Aldeanueva de Barbarroya, Aldeanueva de San Bartolome, Almonacid de Toledo, Añover de Tajo, Arges, Bargas, Belvis de la Jara, Borox, Burguillos de Toledo, Burujón, Cabañas de la Sagra, Calera y Chozas, Campillo de la Jara, Cañumas, Carmena, Carpio de Tajo (El), Carranque, Casasbuenas, Cebolla, Cedillo del Condado, Cobeja, Chueca, Cobisa, Consuegra, Cuerva, Dosbarrios, Espinoso del Rey, Esquivias, Estrella (La), Gálvez, Guadamur, Guardia (La), Herencias (Las), Hontanar, Huerta de Valdecarábanos, Illescas, Layos, Lominchar, Madridejos, Magán, Malpica de Tajo, Manzaneque, Marjaliza, Mascaraque, Mata (La), Mazarambroz, Menasalbas, Mesegar, Mocejón, Mohedas de la Jara, Montearagón, Mora, Nambroca, Nava de Ricomalillo (La), Navahermosa, Navalmorales (Los), Navalucillos (Los), Noez, Numancia de la Sagra, Olías del Rey, Orgaz, Palomeque, Pantoja, Polán, Puebla de Montalban (La), Pueblanueva (La), Pulgar, Recas, Retamoso, Robledo de Mazo, Romeral (El), San Bartolome de las Abiertas, San Martín de Montalbán, San Martín de Pusa, San Pablo de los Montes, Santa Ana de Pusa, Seseña, Sevilleja de la Jara, Sonseca, Talavera de la Reina, Tembleque, Toledo, Torrecilla de la Jara, Totanes, Turleque, Ugena, Urda, Ventas con Peña Aguilera (Las), Villaluenga de la Sagra, Villaminaya, Villamuelas, Villanueva de Bogas, Villarejo de Montalbán, Villaseca de la Sagra, Villasequilla de Yepes, El Viso de San Juan, Yébenes (Los), Yeles, Yepes, Yuncler, Yunclillos and Yuncos.

Občine province Ciudad Real so:

Alcoba, Anchuras, Arroba de los Montes, Cortijos (Los), El Robledo, Fernancaballero, Fontanarejo, Fuente el Fresno, Herencia, Horcajo de los Montes, Labores (Las), Luciana, Malagón, Navalpino, Navas de Estena, Picón, Piedrabuena, Porzuna, Puebla de Don Rodrigo, Puertolápice, Retuerta del Bullaque in Villarrubia de los Ojos.

5. Povezava z geografskim območjem:

5.1 Posebnost geografskega območja

Za območje pridelave oljk, namenjenih proizvodnji zaščitenih olj, je značilno, da leži v gorski verigi Montes de Toledo.

Montes de Toledo je precej nizka gorska veriga s širnimi ravnicami v notranjosti.

Podnebje je izrazito celinsko.

Povprečne letne padavine nihajo med 400 in 600 mm, največ pa jih pade v zimskem času.

5.2 Posebnost proizvoda:

Značilnosti enosortnega olja Cornicabra „Montes de Toledo“ so naslednje,

— visoka vsebnost oleinske in nizka vsebnost linoleinske kisline,

— visoka vsebnost skupnih polifenolov, kar proizvodu daje izrazito stabilnost,

— v organoleptičnem smislu so olja te sorte sadna in aromatična, v ustih pustijo občutek gostote ter imajo povprečne vrednosti grenkega in ostrega okusa.

5.3 Vzročna povezava med geografskim območjem in kakovostjo ali značilnostmi proizvoda (v primeru ZOP) ali posebno kakovostjo, slovesom ali drugo značilnostjo proizvoda (v primeru ZGO):

Edafoklimatske razmere območja in trud številnih generacij pridelovalcev oljk so pripeljali do naravnega izbora sorte Cornicabra kot najbolj prilagojene območju in edine, ki se uporablja v proizvodnji olja „Montes de Toledo“.

Kar zadeva povezavo med geološkimi in edafološkimi značilnostmi, je treba poudariti, da so plasti razmeroma slabo rodovitne prsti ponovno vplivale na substrat, ki je vedno znova izpostavljen škodljivim zunanjim vplivom, s tem pa so še dodatno pripomogle k naravnemu izboru in diferenciaciji proizvoda.

Sorta Cornicabra in edafoklimatske razmere območja dajejo olju njegove kemično-fizikalne značilnosti in organoleptične posebnosti, omenjene v točki 4.2.

Sklic na objavo specifikacije:

Odločba z dne 15. junija 2007 regijskega Sveta za kmetijstvo o odobritvi vloge za spremembo specifikacij zaščitene označbe porekla „Montes de Toledo“.

D.O.C.M. (Uradni list regije Kastilja-La Mancha) št. 142 z dne 6. julija 2007.

Kot Priloga k tej odločbi so bile objavljene specifikacije.

Vsebina specifikacij je objavljena na spletni strani:

http://docm.jccm.es/portaldocm/verDiarioAntiguo.do?ruta=2007/07/06

Odločba z dne 15. junija 2007 regijskega sveta za kmetijstvo o odobritvi vloge za spremembo specifikacij zaščitene označbe porekla „Montes de Toledo“. D.O.C.M. št. 142 z dne 6. julija 2007. Str. 18173